stanford-oval/wikipedia huggingface dataset:
The Celebration Tour
הצלחה מסחרית > מכירה כללית

ביום המכירה הכללית, 20 בינואר, נוספו תאריכים שניים נוספים באמסטרדם, אנטוורפן, ברצלונה ומילאנו, יחד עם תאריך שלישי בפריז ושני תאריכים נוספים בלונדון עקב ביקוש רב. למעלה מ-200,000 מעריצים חיכו בתור כדי לקנות כרטיסים לתאריכים בלונדון, וכמעט 30,000 אנשים המתינו בתור הדיגיטלי בהולנד על פי סוכנות העיתונות ההולנדית הכללית (ANP). האתר של טיקטמאסטר בספרד קרס לרגעים. לפי בילבורד, יותר מ-600,000 כרטיסים נמכרו באותו יום. אף על פי שהגיעו דיווחים רבים שכרטיסים לסיבוב ההופעות היו מהיקרים ביותר אי-פעם עבור כל אמן, הופעות ברחבי אמריקה הצפונית ואירופה חוו "ביקוש יוצא דופן" ונמכרו בזמן שיא, מה שגרם לצוות של מדונה להוסיף מספר תאריכים חדשים בשתי היבשות. בתאריך זה, שלוש ההופעות הראשונות בניו יורק נמכרו בפחות מ-15 דקות, שני התאריכים הראשונים בלונדון תוך 20 דקות, ההופעות בפריז מתחת לשבע דקות, וההופעה שלה באמסטרדם נמכרה כולה תוך 10 דקות.
ב-23 בינואר הוכרזו תאריכים שניים בקופנהגן, קלן וברלין. באותו יום נוספה הופעה שנייה בליסבון עקב ביקוש גבוה מאוד אף על פי שהכרטיסים להופעה היו היקרים ביותר לכל סיבוב הופעות בהיסטוריה של פורטוגל. בערך באותו זמן, מדונה עצמה פרסמה סרטון קצר בפלטפורמות הרשמיות שלה כמו אינסטגרם וטיקטוק, והודתה למעריציה על "אהבתם והתמיכה" שלהם
ב-26 בינואר, לאחר שארבע ההופעות בלונדון אזלו, הוכרזה הופעה חמישית, שהתקיימה ב-O2 ארנה בדצמבר 2023, עקב "ביקוש סנסציוני" לכרטיסים של מעריצים בריטיים. מאוחר יותר באותו יום, עקב הביקוש המתמשך נוספו תאריכים חדשים גם בברוקלין ובאינגלווד, מה שהביא את המספר הכולל של הופעות בכל אחת מהעיר ניו יורק ולוס אנג'לס רבתי לשש. למחרת הוכרזה גם הופעה רביעית ואחרונה בפריז. ב-30 בינואר, עקב המשך "ביקוש יוצא דופן", הוכרזה הופעה שישית ב--O2 ארנה בלונדון, שהתקיימה ב-6 בדצמבר 2023.
ב-27 במרץ 2023, עקב "ביקוש עצום" מתמשך, נוספו שמונה הופעות נוספות בארצות הברית (שהוגדרו כאחרונות שנערכות במדינה במסגרת סיבוב ההופעות), כולל תאריכים שניים בפיניקס ובוושינגטון, די.סי., והופעות שלישיות בסן פרנסיסקו ולאס וגאס. הופעות ראשונות בנאשוויל, פאלם ספרינגס, סקרמנטו ופילדלפיה הוכרזו גם כן. התוספת של ההופעה בנאשוויל הייתה כתגובה להצעת חוק 3 של הסנאט בטנסי (אנ') ול"מעל 100 הצעות חוק נגד להט"ביות שנמצאות בפני בתי המחוקקים של המדינה" בארצות הברית. הזמרת כינתה את הדיכוי של אנשי הקהילה הגאה כ"בלתי מתקבלת על הדעת ולא אנושית", ונשבעה לתרום חלק מההכנסות מההופעה בנאשוויל לארגוני זכויות טרנסג'נדרים. ב-17 באפריל 2023, לאחר ציפייה מסוימת בעיתונות המקסיקנית, אושר רשמית התאריך על ההופעה במקסיקו סיטי. בשל "ביקוש עצום", תאריך רביעי שהתקיים ב-30 בינואר 2024 נחשף ב-4 במאי 2023.
רשימת השירים

רשימת השירים הבאה נדלתה מתוך ההופעה שנערכה ב-14 באוקטובר 2023 ב-O2 ארנה בלונדון, אנגליה. היא לא מייצגת את שאר השירים שבוצעו בהופעות האחרות.
1. "It's a Celebration" (אינטרו עם בוב דה דראג קווין; כולל אלמנטים של "Lucky Star",‏ "Material Girl",‏ "Vogue",‏ "Express Yourself" ו-"Bitch I'm Madonna")

2. "Nothing Really Matters"

3. "Everybody" (מכיל אלמנטים מ-"Where's the Party")

4. "Into the Groove" (מכיל אלמנטים מ-"Into the Hollywood Groove")

5. "Burning Up"

6. "Open Your Heart"

7. "Holiday" (מכיל אלמנטים מ-"I Want Your Love")

8. "In This Life" (אינטרלוד)

9. "Live to Tell" (מכיל אלמנטים מ-"In This Life")

10. "Like a Prayer" (מכיל אלמנטים מ-"Girl Gone Wild",‏ "Act of Contrition",‏ "Unholy" ו-"Let's Go Crazy")
11. "Blond Ambition" (אינטרלוד; כולל אלמנטים של "Living for Love",‏ "Fever",‏ "Erotica" ו-"Justify My Love")

12. "Erotica" (עם אלמנטים של "Final Demo 2" ו-"Papa Don't Preach")

13. "Justify My Love" (מכיל אלמנטים מ-"Fever")

14. "Fever"

15. "Hung Up" (מכיל אלמנטים מ-"Hung Up on Tokischa" ו-"Gangsta")

16. "Bad Girl"

17. "Ballroom" (אינטרלוד; כולל אלמנטים של "Up Down Suite",‏ "Break My Soul (The Queens remix)" ו-"Vogue")

18. "Vogue"

19. "Human Nature"

20. "Crazy for You"
21. "The Beast Within"

22. "Die Another Day"

23. "Don't Tell Me"

24. "Mother and Father"

25. "I Will Survive"

26. "La Isla Bonita"

27. "Don't Cry for Me Argentina"

28. "I Don't Search I Find" (אינטרלוד)
29. "Bedtime Story"

30. "Ray of Light" (סאשה אולטרה ויולט מיקס)

31. "Rain"

32. "Like a Virgin" (אינטרלוד; כולל אלמנטים של "Smooth Criminal",‏ "Billie Jean",‏ "Dangerous",‏ "Express Yourself",‏ "You Rock My World",‏ "The Way You Make Me Feel",‏ "Celebration",‏ "She's Not Me" ו-"Angel")
33. "Bitch I'm Madonna" (עם אלמנטים מ-"Give Me All Your Luvin'")

34. "Celebration" / "Music"
תאריכי הופעות > הופעות שבוטלו

| תאריך | עיר | מדינה | מיקום | סיבה |
| --- | --- | --- | --- | --- |
| 27 ביולי 2023 | טלסה | ארצות הברית | BOK סנטר | בעיות בלוח הזמנים |
| 22 בדצמבר 2023 | נאשוויל | ארצות הברית | ברידג'סטון ארנה | בעיות בלוח הזמנים |
| 15 בינואר 2024 | סן פרנסיסקו | ארצות הברית | צ'ייס סנטר | בעיות בלוח הזמנים |
| 18 בינואר 2024 | לאס וגאס | ארצות הברית | MGM גרנד גארדן ארנה | בעיות בלוח הזמנים |
| 20 בינואר 2024 | פיניקס | ארצות הברית | פוטפרינט סנטר | בעיות בלוח הזמנים |
ביאורים

↑  דיסקוגרפיית האלבומים של מדונה
↑  הסיור היה אמור להתחיל ב-15 ביולי 2023 בוונקובר, קנדה אך עקב זיהום חיידק חמור שחטפה מדונה, תחילת הסיור התעכבה.
המצור על יורקטאון

המצור על יורקטאון (באנגלית: The Siege of Yorktown) היה הקרב הגדול האחרון במלחמת העצמאות של ארצות הברית. הקרב התנהל החל מ-28 בספטמבר ועד 17 באוקטובר 1781 בעיר יורקטאון ובסביבתה בין כוחות אמריקנים-צרפתים לבין כוחות בריטים. הקרב התנהל כמצור, והסתיים בכניעת כל הכוח הבריטי בעיר, שהיווה כרבע מן הצבא הבריטי ביבשת אמריקה.
לאחר המצור

כשהגיעה הידיעה על נפילת יורקטאון לאוזניו של ראש הממשלה הבריטי, הלורד נורת', אמר: ”אהה, אלוהים, הכל תם ונשלם!”. בעקבות התבוסה גדלה האופוזיציה בבית הנבחרים הבריטי, והצעה להפסקת המלחמה בארצות הברית נפלה על חודו של קול אחד. עד מהרה הודיע הלורד נורת' על התפטרותו, נערכו בחירות, והממשלה החדשה החליטה להפסיק את המלחמה באמריקה. ב-3 בספטמבר 1783 בריטניה חתמה על חוזה פריז, בו הכירה בקיומה של ארצות הברית והתחייבה לסלק את כוחותיה מאמריקה.
אחרי הקרב נערכו קרבות קטנים נגד הצבא הבריטי, ששלט בנמלים בניו יורק ובצ'ארלסטון, אך אף אחד מהם לא הגיע לסדר גודל משמעותי כשל הקרבות הגדולים שנערכו קודם.
לקריאה נוספת

ברברה טוכמן, תרגום: עדי גינצבורג-הירש, מטח ההצדעה הראשון: כך פרצה המהפכה האמריקנית, אור יהודה: כנרת זב"מ, 2007, מסת"ב 0394553330.
ד"ר רוברט סליג, The march to victory: Washington, Rochambeau, and the Yorktown campaign of 1781, מחלקת ההיסטוריה הצבאית של צבא ארצות הברית, 2007. (באנגלית).
הנרי פ. ג'ונסטון, The Yorktown Campaign and the surrender of Cornwallis, 1781, ניו יורק: הרפר קולינס, 1881. (באנגלית).
הכל שפיט (תוכנית טלוויזיה)

| --- | --- |
סמליל התוכנית
סמליל התוכנית
 סוגה:  סאטירה 
 יוצרים:  קרולין גליק 
 כותבים:  אבישי עברי טל גלעד טוליק פיפלקס רועי עידן יותם זמרי שראל פיטרמן
 בימוי:  איתן כהן רונן נויפלד יניב קרסוצקי
 מנחים:  אפרת בוימולד, אושרי כהן 
 שחקנים:  הילה סעדה רונית אברהמוף-שפירא משה אשכנזי נעם יעקובסון רוי מילר איילת רובינסון
 פסקול:  אלירן לוי
 ארץ מקור:  ישראל 
 מספר עונות:  1 
 מספר פרקים:  11 
 הפקה
 מפיק:  משה אלפי גיא ברוזה
 מפיקים בפועל:  אורטל שרביט
 חברת הפקה:  אלפים הפקות
 עורכים:  קרולין גליק אודי אידלסון
 אתר צילומים:  סאן וידאו – SV
 צלמים:  משה חורי דודי שילוח סתיו קוזניץ איציק חנות
 אורך פרק:  27 דק'
 שידור
 רשת שידור בישראל:  הערוץ הראשון
 תקופת שידור בישראל:  5 בפברואר 2015 – 30 אפריל 2015
 קישורים חיצוניים
 אתר התוכנית
 דף התוכנית ב-IMDb
 
הכל שפיט היא תוכנית סאטירה שבועית ששודרה בין ה-5 בפברואר ל-30 באפריל 2015 בערוץ הראשון.
רקע

התוכנית הייתה המשך ל"מהדורת השבט" של אתר "לאטמה". ב-2011, בעקבות מגעים בין צוות לאטמה לרשות השידור להעברת המהדורה לפורמט טלוויזיוני, הוכן עבור הערוץ הראשון פיילוט באורך מלא. באמצע 2012 הבטיחה רשות השידור לכלול את התוכנית בלוח השידורים שלה החל מאוקטובר אותה שנה, כתוכנית שבועית בת חצי שעה בערוץ הראשון, למשך עונה של 13 תוכניות. בעקבות ההבטחה הורחבה המהדורה לשם התאמתה למתכונת הטלוויזיונית והוצאותיה גדלו. חתימת החוזה ומועד תחילת השידורים נדחו שוב ושוב על ידי הנהלת רשות השידור, אך בספטמבר 2014, בעקבות כניסת רשות השידור לפירוק שהוביל להחלפת ההנהלה, אושרה התוכנית לשידור. בנובמבר נחתם חוזה רשמי עם יוצרי "לאטמה"
הפקה

בניגוד למצופה, התוכנית לא נקראה "מהדורת השבט", אלא היוותה מעין "הדור הבא". היא עלתה לשידור ב-5 בפברואר 2015 ושודרה מדי יום חמישי בשעה 21:55 כתוכנית בת חצי שעה במשך 11 שבועות.
"הכל שפיט" בהגשת אפרת בוימולד ואושרי כהן הייתה מהדורת חדשות הומוריסטית המסכמת את השבוע, וכוללת מערכונים ושירים, בהשתתפות השחקנים רונית אברהמוף-שפירא ונעם יעקובסון (שכבר שייך למחלקת הדת של הערוץ הראשון) מהקאסט המקורי, וגם הילה סעדה, משה אשכנזי, רוי מילר ואיילת רובינסון. אלחנן אבן חן, שהגיש את "מהדורת השבט", לא משתתף. העורכת הראשית היא קרולין גליק שערכה גם את מהדורת השבט, וגם הכותבים אבישי עברי וטל גלעד שהשתתפו בכתיבת מהדורת השבט, ליד שלושה כותבים חדשים.
ב-2020 תוכנית המשך בשם "לאטמה" התחילה בערוץ 20.
המאבקים הפוליטיים

עוד לפני עלייתה גרמה התוכנית למחלוקת פוליטית כשהערוץ הראשון נאלץ להחליף את הקדימון לתוכנית, שבו הופיעו המילים "אני לא מתנצל", אשר מזוהות עם הבית היהודי והיו עלולות לגרום לבעיות לקראת הבחירות הקרבות לכנסת.
מלכתחילה תוכננה התוכנית להיות משודרת ביום שישי בערב, ברצועת השידור בה שודרה התוכנית שיש הרואים בה מקבילתה אשר נחשבה כ"שמאלנית", "היהודים באים". שיבוץ זה עורר ביקורת של דתיים, ובפרט שהשחקן נעם יעקובסון הוא שומר שבת. קרולין גליק מסרה שמועד השידור נקבע חרף התנגדות צוות ההפקה, שמצדו יסיים את העריכה ביום שישי בבוקר ולא יעבוד בשבת כלל. כחמישה ימים לפני תחילת שידור התוכנית, היא שובצה מחדש לימי חמישי בערב עם שידור חוזר בשישי בערב, במקום שידור ראשון בשישי בערב עם שידור חוזר במוצאי שבת.
ב-2 באפריל 2015 הועלה לדף הפייסבוק של התוכנית מערכון בו מופיעה בחורה בעלת מבטא אמריקאי, אשר מתחתנת עם בחור מוסלמי, ובהדרגה עוברת מאורח חיים מערבי לאורח חיים מוסלמי, ומוכה על ידי בעלה. סוף המערכון רומז לכך שהיא נרצחה על ידיו, לאחר שסירבה לכך שיינשא לאשה נוספת. בעקבות ביקורת על הסרטון ופנייה מצד רשות השידור, הסרטון הוסר מדף הפייסבוק והוחלט לא לשדרו בתוכנית. שבועיים לאחר מכן ב-16 באפריל 2015, פסלה רשות השידור מערכון נוסף שנקרא "שואה או רבין" שבו הוצג שעשועון טלוויזיה מומצא בו בכל שלב מוצג מציטוט או מושג בפני שני המתמודדים בשעשועון, אשר צריכים לנחש האם הציטוט או המושג קשורים לשואה או ליצחק רבין. לדברי עורך התוכנית, "המטרה של המערכון הייתה להגיד שאנחנו משתמשים בזכר השואה לתאר דברים איומים וקשים, אבל לא היה צריך להשתמש במונחים של יום הזיכרון והשואה כדי לתאר אותם".
צוות השחקנים

אפרת בוימולד - משחקת את המגישה שירה.
אושרי כהן - משחק את המגיש ירון ועוד דמויות כמו "השופט המזרחי".
הילה סעדה - משחקת את מירי רגב, סתיו שפיר.
רונית אברהמוף-שפירא - משחקת את חנין זועבי, שרי אריסון, רינה מצליח, זהבה גלאון.
משה אשכנזי - משחק את יצחק הרצוג, משה כחלון, אריה דרעי, ברק אובמה, משה גפני, אלי ישי, מושיק גלאמין, רביב דרוקר, השר "אוריה שמלצר", היועץ המשפטי לממשלה, "חזי" מהסביח.
נעם יעקובסון - חוזר לשחק את הדמויות מ"מהדורת השבט": בנימין נתניהו, נשיא בג"ץ והשר הפלסטיני "טאוויל פאדיחה". בנוסף להם גם כמה חיקויים חדשים - אביגדור ליברמן, יעקב ליצמן, איימן עודה, נפתלי בנט, ניר ברקת, ברוך מרזל, א-סיסי, אהוד יערי וראובן ריבלין.
רוי מילר - משחק את יאיר לפיד, בני גנץ, יעקב איילון, חסן רוחני, השופט רוזנברג, הכתב הפוליטי "אמנון קדמון".
איילת רובינסון - משחקת את ציפי לבני, צופית גרנט, יונית לוי, השופטת שולמן, פעילת המחאה הבריטית "איימי בויקוט"
הערות שוליים

↑  "הכל שפיט" סוגרת עונה ולא מפסיקה לשיר, באתר ‏מאקו‏, 30 באפריל 2015
↑  (הקישור אינו פעיל, 7/12/19)נתנאל לייפר, ‏פיילוט לאטמה לערוץ 1: כך הכל שפיט אמור היה להיראות,  באתר כיפה, 11 בפברואר 2015
↑  לי-אור אברבך, ‏הסכם לשידור תוכנית הסאטירה "לאטמה" בערוץ 1, באתר גלובס, 4 בנובמבר 2014
↑  קדימון הסדרה באתר רשות השידור
↑  אלכסנדר כץ, גם יונה לא מתנצל: למה ערוץ 1 גנז פרומו ל'הכל שפיט', ומה הקשר לבחירות, באתר אייס
↑  נתנאל לייפר, ‏מקומם: תכנית הסאטירה של לאטמה תשודר בליל שבת,  באתר כיפה, כ"ח טבת תשע"ה, 19 בינואר 2015
↑  סערה בעקבות מערכון שנוי במחלוקת של "הכול שפיט", באתר גלובס, 2 באפריל 2015
↑  אביעד קדרון‏, סערת "הכל שפיט": המערכון השנוי במחלוקת לא ישודר, באתר וואלה, 2 באפריל 2015
↑  שגיא בן נון‏, מערכון פסול של "הכל שפיט" קושר בין הסכם אוסלו לשואה, באתר וואלה, 16 באפריל 2015
מבט לאחור

| --- | --- |

 בימוי:  אסף יפה
 מנחים:  אורי לוי שרון וכסלר
 ארץ מקור:  ישראל ישראל
 שפות:  עברית
 הפקה
 מפיק:  אסנת מקובקי
 חברת הפקה:  תאגיד השידור הישראלי
 עורכים:  לינור גריסריו-וימן
 אתר צילומים:  אולפני כאן, מודיעין
 אורך פרק:  30 דקות (עד יולי 2018)  60 דקות (מיולי 2018)  30 דקות (מאוגוסט 2018)
 שידור
 רשת שידור בישראל:  כאן 11
 תקופת שידור בישראל:  31 בדצמבר 2017 – 3 בינואר 2019
 קישורים חיצוניים
 https://www.kan.org.il/program/?catId=1202
מבט לאחור הייתה תוכנית יומית ששודרה בערוץ כאן 11 בהנחיית אורי לוי ושרון וכסלר. בכל תוכנית שודרו כתבות עבר ששודרו ברשות השידור לאורך השנים מתאריך אותו היום, בתאריך הלועזי. התוכנית עלתה בדצמבר 2017 יחד עם התוכנית "70 פנים" לציון 70 שנות עצמאות למדינת ישראל.
מיום עלייתה לאוויר סבלה התוכנית מנתוני רייטינג נמוכים שנעו בסביבות 0.5%. התוכנית שודרה בין 17:30 ל-18:00 בכל יום.
שם התוכנית הוא פרפרזה על שמה של מהדורת "מבט לחדשות" ששודרה בערוץ הראשון.
פורמט התוכנית שולב מאוחר יותר כפינה במסגרת התוכנית "שישי בחמש", גם היא בהנחיית אורי לוי ושרון וכסלר.
אורי לוי, 2017
הערות שוליים

↑  דוד ורטהיים‏, רייטינג יומי: הכוכב הבא, באתר וואלה, 8 בפברואר 2018
מה זה מוזה

| --- | --- |
 סוגה:  חינוכי
 יוצרים:  ליסה שילוח
 כותבים:  רותי עפרוני
 בימוי:  אריה בן ציון, בובי לקס
 מנחים:  ירון לונדון
 פרסים:  פרס האקדמיה הישראלית לטלוויזיה לתוכנית האולפן לילדים ונוער הטובה ביותר (2014)
 ארץ מקור:  ישראל ישראל
 הפקה
 עורכים:  רותי עפרוני רינה שתיל עמית סטרטינר
 צלמים:  אופיר שבתאי  אסף סילנר  איתי ברדה  נוול האריס
 בעלי תפקידים נוספים:  עיצוב סט - בתיה סגל-פיק ומיכאל פיק
 אורך פרק:  25 דקות
 שידור
 רשת שידור:  חינוכית
 תקופת שידור מקורית:  2013 – רץ – הווה
 
מה זה מוזה היא תוכנית אולפן המשודרת בטלוויזיה החינוכית בהנחיית ירון לונדון. התוכנית החלה לשדר החל מסוף 2013, בה לונדון וקבוצת ילדים אירחו כל יום אמן מוכר שעוסק בתחומי אמנות שונים. העונה השנייה השתנתה קצת והפכה ל"מה זה מוזה במעבדה" בה לונדון וקבוצת ילדים דיברו על תרבות המדע.
ראו גם

גלילאו (תוכנית טלוויזיה)
החפרנים
הערב יהיו כאן

| --- | --- |

 סוגה:  אירוח
 כותבים:  רועי מורן, יובל מורן
 בימוי:  איתי ברקן
 מנחים:  ירון ברובינסקי
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  27
 הפקה
 מפיק:  יואב גרוס
 מפיקים בפועל:  גלית יתום
 חברת הפקה:  יואב גרוס הפקות
 עורכים:  שלומי שלום, שלמה גלפנד
 אורך פרק:  50 דקות
 שידור
 רשת שידור:  כאן 11
 פורמט (תמונה):  1080p, HDTV
 תקופת שידור בישראל:  17 בנובמבר 2017 – 10 ביוני 2018
 קישורים חיצוניים
 https://www.kan.org.il/program/?catid=1187#/
הערב יהיו כאן הייתה תוכנית האירוח המרכזית של ערוץ כאן 11, ושודרה בין נובמבר 2017 ליוני 2018. את התוכנית מנחה ירון ברובינסקי.
בתחילה התוכנית שודרה בימי שישי לאחר מהדורת חדשות השבוע, אולם בהמשך עברה לימי ראשון בערב ובשידור חוזר בערבי שבת.
בערב יום העצמאות 2018 שודר ספיישל חגיגי של התוכנית בהנחיית ירון ברובינסקי וליטל שוורץ.
נכון לנובמבר 2018 לא צפויה לעלות עונה שנייה לתוכנית.
פינות בתוכנית

כל תוכנית כוללת מספר פינות, ובהן:
קרה או לא קרה? - דב גליקמן נשאל בתוכנית על אירועים שונים שקרו במהלך השבוע שעבר, והוא צריך לענות האם האירועים אכן קרו או לא.
המפורסם הכי מהיר והכי חכם בעולם - מפורסמים שמתארחים בתוכנית נשאלים שאלות על נושאים שונים והם צריכים לענות על השאלות או לבצע משימות בפרק זמן קצוב.
ילדים - ילדים נשאלים שאלות על נושאים שונים.
העולות החדשות - שלוש עולות חדשות משוחחות עם ירון ברובינסקי.
ראו גם

מועדון תרבות (תוכנית טלוויזיה)
מדינת הגמדים (תוכנית טלוויזיה)
מילון היופי

| --- | --- |

סמליל התוכנית מילון היופי
 סוגה:  לייפסטייל וביוטי
 מנחים:  סנדרה רינגלר גליה תורן חן ד"ר אלון לירן
 ארץ מקור:  ישראל ישראל
 שפות:  עברית
 הפקה
 חברת הפקה:  אלין תקשורת
 אתר צילומים:  אולפן "אלין תקשורת " ברמת החיל תל אביב
 אורך פרק:  45 דקות
 שידור
 רשת שידור:  ערוץ עשר (2014–2019) ערוץ 13 (2019–)
 פורמט (תמונה):  16:9
 תקופת שידור מקורית:  2014–הווה
מילון היופי היא תוכנית לייפסטייל שבועית המשודרת בערוץ 13 בהנחיית סנדרה רינגלר, גליה תורן חן וד"ר אלון לירן. בעבר שודרה בערוץ עשר.
על התוכנית

התוכנית עלתה לראשונה בשנת 2014 בערוץ 10, ובינואר 2019 עברה לערוץ 13, בעקבות מיזוג רשת וערוץ עשר.
על התוכנית > מנחים

סנדרה רינגלר, סטייליסטית ומגישת טלוויזיה, אשת אופנה ועוסקת בתחום הלייף סטייל
גליה תורן חן, מומחית למגמות איפור, טיפוח ובישום בישראל ובעולם
ד"ר אלון לירן, מומחה לכירורגיה פלסטית, אסתטית ומשחזרת
מבנה התוכנית

במרכז כל תוכנית עומדת אות אחת מאותיות האלף-בית העברי. סביב אותה אות מאוגדות הפינות השונות בתוכנית זו או שהתוכנית היא ספיישל שלם המתמקד בנושא כלשהו. לדוגמה: ספיישל פינוקים, ספיישל יום המשפחה ועוד
בתוכנית מילון היופי מתארחים מומחים מעולמות שונים להעשרת הצופים ולחשיפה לחידושים בתחום. מדי שבוע עולות בתוכנית סוגיות רלוונטיות ואקטואליות מעולם האופנה והיופי ומוצגים טרנדים ומגמות בישראל ומחוצה לה .
בכל תוכנית מתארחים אנשים מהתחומים בהם עוסקת התוכנית ועונים על שאלון אישי קבוע.
התוכנית משודרת מידי שבת בערוץ 13 בשעה 10:00 בבוקר, ובשידור חוזר בימי חמישי בשעה 14:00.
מבנה התוכנית > פינות קבועות ומתחלפות בתוכנית

פינת אופנה קבועה עם הצעות ללבוש ולסגנון בהתאם לנושא השבועי של התוכנית ולאות בה מתמקדת התוכנית.
פינת האינסטגרם - פינת אינסטגרם קבועה בהגשתו של הסטייליסט והמעצב יואב מאיר. בפינה תמונות שונות מחשבונות אינסטגרם פופולריים בישראל וברחבי העולם בהתאמה לנושא התוכנית השבועי.
ביקורת

ישנה ביקורת על כך שהתוכנית עוסקת בנושאים שטחיים.
(...) רובנו משלמות יותר מדי כסף בניסיון להיות יפות יותר, לעתים אנחנו משלמות על הניסיון הזה גם באובדן איי־קיו. בצוק העתים, לאחר שלא היה לי משהו טוב יותר לעשות, בהיתי בצער ובתדהמה בתוכנית המפגרת ביותר שהזדמן לי לראות עד היום. קוראים לה "מילון היופי" ומנחות אותה שלוש נשים סופר־מטופחות, חסרות הבעות פנים (עודף בוטוקס?) ומצחקקות ככל שמאפשרים להן המחטבים ("חובה, מחטב זה מאסט", לדברי סנדרה רינגלר, הסטייליסטית של שרה נתניהו) והן דנות בנושאים כמו חומרי מילוי לפנים, "ביוטי" (כי הרי אין לזה מילה בעברית), תוספות שיער (כי כפי שאומר מעצב השיער המבדר המופיע שם, "אין אשה לא יפה. יש רק אשה שלא מטפחת". "נכון", משיבה לו רינגלר, "גם הלנה רובינשטיין אמרה").
הערות שוליים

1 2  מילון היופי, באתר web.archive.org, ‏2017-10-05
↑  מילון היופי, באתר www.ishim.co.il
המתמחים

| --- | --- |
לוגו התוכנית בעונה 3
לוגו התוכנית בעונה 3
 סוגה:  תוכנית מציאות
 יוצרים:  רם לנדס, גל רז, תומר שני
 ארץ מקור:  ישראל
 שפות:  עברית 
 הפקה
 מפיק:  רם לנדס, טל בראל- גיל
 חברת הפקה:  קודה תקשורת בע"מ
 עורכים:  גל רז
 מוזיקה:  ערן פריאון, אופיר לייבוביץ'
 שידור
 רשת שידור:  ערוץ 2, קשת 12
 תקופת שידור מקורית:  16 ביוני 2016 – הווה
 קישורים חיצוניים
 דף הסדרה באתר MAKO
 
המתמחים היא תוכנית מציאות תיעודית ישראלית, בת 4 עונות המשודרת בערוץ קשת 12 ועוקבת אחרי מתמחים בבתי חולים בישראל תוך דגש על מקרים רפואיים בהם הם צריכים לטפל. בעונתה הראשונה זכתה הסדרה ברייטינג ממוצע של 21.5% והביאה לשיפור ביחסה של דעת הקהל באשר לתנאי העסקתם של המתמחים בבתי החולים בישראל, כתוצאה בכך המשיכה הסדרה לעונה נוספת.
עונות > עונה 1

צילומי העונה נערכו למשך שנתיים בין מחלקות המרכז הרפואי ע"ש חיים שיבא – תל השומר וכללה 7 פרקים שאורכו של כל אחד הוא 60 דקות. העונה שודרה בין התאריכים 16 ביוני 2016 - 4 באוגוסט 2016.
בעונה זו השתתפו המתמחים הבאים:
ד"ר ליאור אונגר (נוירוכירורגיה).
ד"ר בלה אונגר (רפואה פנימית וגסטרואנטרולוגיה).
ד"ר חן שפטר (כירורגיה כללית).
ד"ר ענבל שרון (כירורגיה כללית).
ד"ר טל ויסמן (כירורגיית פה ולסת).
עונות > עונה 2

עונה זו המשיכה ללוות את המתרחש במרכז הרפואי "שיבא" תל השומר ושודרה בחודשים יולי ואוגוסט 2017.
המתמחים המשתתפים בעונה זו הם:
ד"ר חיה שוורץ (המחלקה הכירורגית).
ד"ר אילון רם (כירורגיית לב-חזה).
ד"ר שני גורן (כירורגיה כללית).
ד"ר רות יוסוביץ' (רפואת אף אוזן גרון וניתוחי ראש צוואר).
ד"ר סהר נדל (כירורגיית פה ולסת).
ד"ר חן שפטר (כירורגיית כלי דם). השתתף בעונה הראשונה, אך בעונה זו הוא החל בהתמחות השנייה.
ד"ר אמיר הדני (נוירוכירורגיה).
עונות > עונה 3

עונה זו החלה בשידור ב-26 באוגוסט 2020 ועוקבת אחר המתמחים בבית חולים בילינסון שבפתח תקווה ובמרכז הרפואי "שיבא" תל השומר.
לעונה זו התווסף, לאחר תום העונה המתוכננת, פרק מיוחד בשם "לוחמי הקורונה", אשר מתעד את המתמחים שנאבקו בהתפרצות נגיף הקורונה בישראל.
המתמחים המשתתפים בעונה זו הם:
ד"ר נתי בן שלום (נוירוכירורגיה).
ד"ר ענבל ברוך (כירורגיית לב-חזה). מיועדת להיות מנתחת לב.
ד"ר יוני ראובן (אף אוזן גרון), יוצא אתיופיה שעלה לארץ בגיל חצי שנה.
ד"ר איה מור ששון (מומחית צעירה בגינקולוגיה ומיילדות).
ד"ר נמרוד אבירן (מומחה בכירורגיה כללית, התמחות בטראומה וכירורגיה דחופה).
עונות > עונה 4

עונה זו החלה ב-9 ביוני 2022.
עונות > רייטינג

| שבוע | פרק | פרק | תאריך שידור מקוריישראל | נתוני צפייה> אחוזי צפייה | נתוני צפייה> מספר צופים | מקור |
| --- | --- | --- | --- | --- | --- | --- |
| 1 | 1 | פרק הפתיחה | 9 ביוני 2022 | 11.1% | 270,000 |  |
| 1 | 2 | הניתוח הכפולה של רותם | 16 ביוני 2022 | 11.4% | 291,000 |  |
| 1 | 3 | הלילה שהכל קורה בו | 23 ביוני 2022 | 11.3% | 296,000 |  |
| 2 | 4 | לילה עוצר נשימה | 1 ביולי 2022 | 9.5% | 236,000 |  |
↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
↑  במגזר היהודי
↑  באוכלוסייה הכללית
הערות שוליים

1 2 3 4 5  המתמחים, עונה 2, באתר האקדמיה הישראלית לקולנוע וטלוויזיה
↑  יונתן כיתאין, ‏קשת: "המתמחים" תחזור לעונה נוספת, באתר גלובס, 4 באוגוסט 2016
↑  ערב השקה חגיגי בשיבא לסדרת הטלוויזיה "המתמחים", באתר המרכז הרפואי ע"ש חיים שיבא – תל השומר, ‏16 ביוני 2016
↑  מערכת תכניות קשת, ‏הכירו את ד"ר ליאור אונגר, באתר ‏מאקו‏, 2 ביוני 2016
↑  מערכת תכניות קשת, ‏הכירו את ד"ר בלה אונגר, באתר ‏מאקו‏, 2 ביוני 2016
↑  מערכת תכניות קשת, ‏הכירו את ד"ר חן שפטר, באתר ‏מאקו‏, 2 ביוני 2016
↑  מערכת תכניות קשת, ‏הכירו את ד"ר ענבל שרון, באתר ‏מאקו‏, 2 ביוני 2016
↑  מערכת תכניות קשת, ‏הכירו את ד"ר טל ויסמן, באתר ‏מאקו‏, 2 ביוני 2016
↑  מערכת תכניות קשת, ‏הכירו את ד"ר חיה שוורץ, באתר ‏מאקו‏, 20 ביולי 2017
↑  מערכת תכניות קשת, ‏הכירו את ד"ר אילון רם, באתר ‏מאקו‏, 20 ביולי 2017
↑  מערכת תכניות קשת, ‏הכירו את ד"ר שני גורן, באתר ‏מאקו‏, 20 ביולי 2017
↑  מערכת תכניות קשת, ‏הכירו את ד"ר רות יוסוביץ', באתר ‏מאקו‏, 20 ביולי 2017
↑  מערכת תכניות קשת, ‏הכירו את ד"ר סהר נדל, באתר ‏מאקו‏, 20 ביולי 2017
↑  מערכת תכניות קשת, ‏הכירו את ד"ר חן שפטר, באתר ‏מאקו‏, 20 ביולי 2017
↑  המתמחים, ‏הכירו את ד"ר נתי בן שלום, באתר ‏מאקו‏, 25 באוגוסט 2020
↑  המתמחים, ‏הכירו את ד"ר ענבל ברוך, באתר ‏מאקו‏, 25 באוגוסט 2020
↑  המתמחים, ‏הכירו את ד"ר יוני ראובן, באתר ‏מאקו‏, 25 באוגוסט 2020
↑  המתמחים, ‏הכירו את ד"ר איה מור ששון, באתר ‏מאקו‏, 25 באוגוסט 2020
↑  המתמחים, ‏הכירו את ד"ר נמרוד אבירן, באתר ‏מאקו‏, 25 באוגוסט 2020
העיפרון הכי מחודד

| --- | --- |
 סוגה:  ילדים, חינוכי
 כותבים:  מיכאל יוסף
 בימוי:  מיכאל יוסף
 מנחים:  אורי פינק
 מדבבים:  מיכאל יוסף (אייבי העיפרון)
 ארץ מקור:  ישראל 
 שפות:  עברית
 הפקה
 מפיק:  יובל אולמן מורן אריה
 מפיקים בפועל:  דנית סניור
 עורכים:  רונן ישראלסקי (2014–2015) ניר וייס (2015–2016) טל עובד (2016)
 אורך פרק:  10 דקות
 שידור
 רשת שידור:  הטלוויזיה החינוכית הישראלית
 פורמט (תמונה):  HDTV, 1080p
 תקופת שידור מקורית:  2014–2016
 קישורים חיצוניים
 העיפרון הכי מחודד
 
העיפרון הכי מחודד היא תוכנית העשרה ישראלית לילדים בהנחיית אורי פינק ששודרה בטלוויזיה החינוכית הישראלית בין השנים 2014–2016, ולאחר מכן עלתה לשידור בכאן חינוכית.
מבנה התוכנית

בכל פרק בסטודיו, אורי פינק והעיפרון המצויר אייבי (בדיבובו של מיכאל יוסף) מלמדים לצייר קומיקס בכל מיני טכניקות ומלמדים גם כל מיני נושאים שונים תוך כדי ציור, ביניהם: בעלי חיים, מקומות בארץ ובעולם, חגי ישראל, סגנונות מוזיקה, תוכניות מהטלוויזיה החינוכית וכו'.
בעקבות הצלחת הסדרה

בעקבות הצלחת הסדרה הושק ספר לימוד קומיקס באמצעות קומיקס המבוסס על הסדרה בשם הקומיקס הכי מחודד. בנוסף, הסדרה קיבלה מדור במגזין זבנג.
דמויות

אורי פינק - צייר הקומיקס שעובד בסטודיו
אייבי (מיכאל יוסף) - העיפרון המצויר המדבר שנמצא עם אורי בסטודיו, הוא מסביר על כל מיני נושאים
חדשות התנ"ך

| --- | --- |

 מבוסס על:  חדשות מהעבר
 סוגה:  תוכניות לימודיות-חינוכיות
 יוצרים:  דני טנא  בועז פרמדר  רם לנדס
 כותבים:  דני טנא  עומר קרן
 בימוי:  בועז פרמדר
 מנחים:  צביקה הדר  נלי תגר
 ארץ מקור:  ישראל ישראל
 שפות:  ישראל עברית
 מספר עונות:  1
 מספר פרקים:  15
 הפקה
 חברת הפקה:  קודה תקשורת
 צלמים:  גור פלג
 אורך פרק:  15 דקות
 שידור
 רשת שידור:  הטלוויזיה החינוכית הישראלית
 פורמט (תמונה):  HDTV, 1080p
 תקופת שידור מקורית:  2016–2017
 קישורים חיצוניים
 אתר רשמי
חדשות התנ"ך הייתה תוכנית טלוויזיה ישראלית אשר הציגה את סיפורי התנ"ך בצורה של מהדורת חדשות דיגיטלית וקצבית. את התוכנית שהתבססה על פורמט "חדשות מהעבר" ששודרה לפניה, הנחו צביקה הדר ונלי תגר.
מבנה התוכנית

פורמט התוכנית פותח במשותף על ידי חברת ההפקות "קודה תקשורת" והטלוויזיה החינוכית. התוכנית התבססה על הפורמט של "חדשות מהעבר".
מטרת התוכנית הייתה להביא לצופים מידע אודות אירועים ואישים מתקופת התנ"ך בצורה הומוריסטית ועדכנית.
בדומה לרוב התוכניות ששודרו בטלוויזיה החינוכית, גם "חדשות התנ"ך" הועלתה ליוטיוב טרם שידור הבכורה בטלוויזיה.
ביקורות

לצד התגובות האוהדות, נשמעו גם קולות ביקורת על כך שהתוכנית מייצגת הבנה לקויה של המציאות בה חיים בני הנוער כיום.
ראו גם

היהודים באים
חדשות מהעבר
שרגא בישגדא
הכל אנשים